Posted by: Snoekels | 2008/10/08
Iemand het vir my gese lewer is baie hoog in cholesterol. Is dit waar, en hoe gereeld kan mens dit eet as jy jou cholesterol dophou? Sal daar ' n verskil wees tussen bees of hoenderlewer wat cholesterol aanbetref? Dis so ' n gesonde kos, en ek hou daarvan, so ek wil dit nie graag heel uitsny nie.
Lewer is inderdaad 'n gesonde kos - hoog in proteïene en veral yster om bloedarmoede teen te werk. Lewer het egter 'n taamlik hoë cholesterolinhoud van 631 mg/100g in hoenderlewer, 482 mg/100g in beeslewer en 493 mg/100g in lamslewer. As jou gebruiklike porsie ongeveer 50 g lewer is, dan sal dit gemiddeld 270 mg cholesterol bevat en dus ongeveer 90% van jou dag se aanbevole cholesterol-inname verskaf. Dit beteken egter nie dat jy nou lewer heeltemal uit jou dieet moet sny nie. Eet dit ongeveer een keer per week en kompenseer wanneer jy dit eet, deur lae-vet kosse, groente en vrugte daardie dag te eet.